FCSB a câștigat titlul de campioană după o pauză de 9 ani, un rol important în câștigarea acestui titlu i-a aparținut căpitanului Darius Olaru, care a contribuit decisiv pe tot parcursul sezonului.
Darius Olaru a ajuns la FCSB în iarna anului 2020, de la Gaz Metan Mediaș contra sumei de 600.000 de euro. Mijlocașul nu a avut nevoie de timp de acomodare și s-a impus în timp record în echipa patronată de Gigi Becali.
În sezonul actual, Olaru a fost căpitanul și unul dintre artizanii care au dus echipa antrenată de Elias Charalambous la primul titlu dupa o pauză de nouă ani. Mijlocașul a dezvlăluit că trebuie să-și îmbunătățească atitudinea din teren, dorința de victorie făcând ca uneori să nu se poată controla.
”Cumva şi zilele trecute, noi am câştigat campionatul, noi nu mai avem nicio presiune, dar eu ieri la miuţă tot m-am supărat. Aşa sunt eu, şi dacă merg cu prietenii la sintetic, nu există să pierd, clar nu mi doresc să pierd.”
„În unele momente poate îmi pierd puţin capul şi nu ştiu să gestionez bine pe momentele. Dar în timp o să ştiu să îmi gestionez mult mai bine emoţiile”, a declarat Darius Olaru, potrivit Orange Sport.
După partida cu CFR Cluj și sărbătoare câștigării campionatului cu o asistență record pe Arena Națională, Darius Olaru a declarat că visul său din compilărie s-a îndeplinit prin obținerea acestui trofeu și că abia așteaptă să sărbătorească cu fanii.
„Este visul meu să ridic acest trofeu. După meciul cu Farul, toate momentele trăite au fost cele mai frumoase din viaţa mea. Nici nu vreau să mă gândesc la derby-ul cu Rapid, vreau să mă bucur de aceşti suporteri minunaţi. Atât noi, cât şi ei merităm din plin să trăim aceste momente!”, a declarat căpitanul la finalul meciului.
Sezonul excelent făcut de căpitanul roș-albaștrilor l-a propulsat pe mijlocaș în cele mai interesante opțiuni din campionatul nostru. 15 goluri si 6 pase decisive a reușit Olaru în sezonul curent și cel mai probabil Edi Iordănescu îl va convoca la Campionatul European. Jucătorul FCSB-ului a fost jucător de bază în preliminariile pentru Euro, jucând în 6 din cele 10 partide.
Cota lui Darius Olaru a explodat! Dacă la transferul din 2020 cota mijlocașului era de 1,1 milioane de euro, în prezent cota căpitanul campioanei a ajuns la 6,500,000 milioane de euro, conform site-ului de specialitate Transfermarkt.
Darius Olaru a evoluat pentru FCSB în 174 de partide, reușind să marcheze 33 de goluri și să livreze 31 de pase decisive.